Ir-Regolament tal-Kummissjoni (KE) Nru 763/2003
tat-30 ta’ April 2003
li jemenda r-Regolament (KE) Nru 2768/98 dwar l-iskema ta’ għajnuna għall-ħażna privata taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament Nru 136/66/KEE tal-Kunsill tat-22 ta’ Settembru 1996 dwar l-istabbiliment ta’ organizzazzjoni komuni fis-suq taż-żjut u x-xaħmijiet [1], kif l-aħħar emendat bir-Regolament (KE) Nru 1513/2001 [2], u b’mod partikolari t-tielet subparagrafu ta’ l-Artikolu 12a tiegħu,
Billi:
(1) L-Artikolu 5 tar-Regolament tal-Kunsill (KE) Nru 1638/98 ta’ l-20 ta’ Lulju 1998 li jemenda r-Regolament Nru 136/66/KEE dwar l-istabbiliment ta’ organizzazzjoni komuni fis-suq fiż-żjut u x-xaħmijiet, kif emendat bir-Regolament (KE) Nru 1513/2001 [3], ipprovdu, bħala riżultat tar-Regolament imsemmi l-aħħar, għat-tħassir ta’ l-Artikolu 12a tar-Regolament Nru 136/66/KEE b’effett mill-1 ta’ Novembru 2004 minflok l-1 ta’ Novembru 2001, biex jippermetti li l-perjodu ta’ validità ta’ ċerti miżuri tas-suq, inkluża l-iskema ta’ għajnuna għall-ħażna privata, li jiġi mtawwal b’dan il-mod. L-imsemmi l-Artikolu 12a jipprovdi li fil-każ ta’ disturb serju tas-suq f’ċerti reġjuni tal-Komunità skema ta’ għajnuna għall-ħażna privata ta’ żejt taż-żebbuġa tista’ tiġi implimentata.
(2) Sabiex ikun konċess li kuntratti għall-ħażna privata ta’ żejt verġni taż-żebbuġa fi kwantità jkomplu jitwettqu sal-31 ta’ Ottubru 2004, l-Artikolu 1(2) tar-Regolament tal-Kummissjoni (KE) Nru 2768/98 [4], if emendat bir-Regolament (KE) Nru 1081/01 [5], għandu jiġi hekk emendat. Għal raġunijiet ta’ ċertezza legali, għandha ssir dispożizzjoni biex dan ir-Regolament jibda jgħodd mill-1 ta’ Novembru 2001.
(3) Il-miżuri iżda pprovduti f’dan ir-Regolament huma bi qbil ma l-opinjoni tal-Kumitat ta’ Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Fl-Artikolu 1(2) tar-Regolament (KE) Nru 2768/98 id-data "31 ta’ Ottubru 2001" hija sostitwita bi "31 ta’ Ottubru 2004".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Huwa għandu japplika mill-1 ta’ Novembru 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ April 2003.